Zápisnica

zo zasadnutia  Komisie  školstva, kultúry a športu Miestneho zastupiteľstva mestskej časti Bratislava - Ružinov
zo dňa  25. 4. 2018

Prítomní: PaedDr. Mária Barancová, Ing. Martin Patoprstý,  PaedDr. Ján  Filc,  Mgr. Petra   
                  Palenčárová 
                  
Neprítomní: MVDr. Marián Gajdoš, Ing. Peter Turlík – ospr.
                                          
PROGRAM:   

1. Otvorenie, privítanie členov komisie
2. Informácie vedúcej sekcie materských škôl, p. Ličkovej
                                                                                Predkladateľ: p. Oľga Ličková
                                                                                                       vedúca sekcie MŠ
3. Rôzne
4. Záver

K bodu 1:     

       Prítomných privítala a pracovné stretnutie otvorila PaedDr. Mária Barancová, predsedníčka komisie. 

K bodu 2:

      Ing. Patoprstý vysvetlil dôvod pozvania pani Ličkovej na zasadnutie komisie – verejné vedenie zoznamu neplatičov v materskej škole. Informoval sa, prečo sa taký zoznam vedie a prečo učiteľky musia viesť evidenciu platičov/neplatičov.
      Pani Ličková predmetnú informáciu riešila na sekcii riaditeliek materských škôl. Z porady boli nasledovné výstupy:
- zoznam neplatičov nesmie byť zverejnený, nakoľko by sa tým porušil zákon o ochrane osobných údajov
- uvedená situácia sa nesmie a nebude opakovať
- citovala závery z pracovnej porady - upozornenie o nezaplatení alebo neodovzdaní dokladu o platbe treba odovzdať zákonnému zástupcovi v zalepenej obálke.
- Ďalej pani Ličková objasnila spôsob vedenia evidencie platieb/neplatieb a odovzdania/neodovzdania dokladu o zaplatení zákonným zástupcom pedagógmi. Dôvodom je neprítomnosť variabilného symbolu na výpise. Evidenciu vedie triedna učiteľka, ktorá má za triednictvo príplatok, alebo riaditeľka materskej školy. Takáto forma evidencie zdokladovania platby je jednotná pre všetky naše materské školy. Členovia komisie navrhli zavedenie elektronickej evidencie platieb.

- Komisia sa zaujímala i o vykonávanie zostatku ekonomických a personálnych činností, ktoré v materských školách zostali po odobratí ekonómok a personalistiek. Riaditeľky dostali od zriaďovateľa návrh alebo si najať za dohodnutý a zriaďovateľom poskytnutý mesačný príplatok silu na tieto práce, alebo práce vykonávať osobne a osobne i poberať príplatok. 
Tieto činnosti vykonávajú riaditeľky MŠ za dohodnutý mesačný príplatok okrem riaditeľky MŠ, Pivonková 9.

K bodu 3: 

       Pán Filc prítomných informoval o znení listu, ktorý mu bol zaslaný od vedenia HK Ružinov 99’. Navrhol, aby komisia požiadala starostu o  stretnutie za účasti predstaviteľov HK 99’ Ružinov, riaditeľa RŠK, zástupcu komisie školstva, kultúry a športu – PaedDr. Filca  na úrovni starostu. Obsahom rokovania by bolo vytvorenie vízie rozvoja podmienok pre športovú mládež v ľadovom hokeji, spresnenie postavenia HK Ružinov 99’a spolupráce medzi RŠK a HK Ružinov 99’.Vzhľadom na  vycestovanie PaedDr. Filca do zahraničia termín stretnutia stanoviť až po 9. 5. 2018. 

K bodu 4:

    Pracovné stretnutie ukončila PaedDr. Barancová.

                                                                                                   PaedDr. Mária Barancová v. r.
                                                                                                   predsedníčka komisie

V Bratislave   26. 4. 2018
Zapísala: Mgr. J. Lukáčová v. r.